PTTEP บวกกว่า 2% รับราคาน้ำมันฟื้นตัว โบรกฯเชียร์ซื้อเป้า 158 บ.
PTTEP บวกกว่า 2% รับราคาน้ำมันฟื้นตัว โบรกฯเชียร์ซื้อเป้า 158 บ. ล่าสุด ณ เวลา 16.18 น. อยู่ที่ 132 บาท บวก 3 บาท หรือ 2.33% สูงสุดที่ 133 บาท ต่ำสุดที่ 129 บาท ด้วยมูลค่าซื้อขาย 1.77 พันล้านบาท
30 พ.ย. 2561

ผู้สื่อข่าวรายงานว่า ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ล่าสุด ณ เวลา 16.18 น. อยู่ที่ 132 บาท บวก 3 บาท หรือ 2.33% สูงสุดที่ 133 บาท ต่ำสุดที่ 129 บาท ด้วยมูลค่าซื้อขาย 1.77 พันล้านบาท

โดย บล.โนมูระ พัฒนสิน ระบุในบทวิเคราะห์ ให้ราคาเป้าหมาย PTTEP ที่ 155 บาทต่อหุ้น คาดกำไรปกติช่วงไตรมาส 4/61 โตเด่นที่สุดในปี โดยประเมินกำไรปกติไม่รวมผลกระทบอัตราแลกเปลี่ยนที่ 1.37 หมื่นล้านบาท อิงสมมติฐาน (1) กำลังการผลิต 339kboed (ไม่มีการหยุดซ่อมบำรุง ปริมาณเรียกก๊าซฯจาก PTT กลับสู่ระดับปกติ) (2) ราคาน้ำมันดิบดูไบ และ ASP ที่ US$75/bbl และ US$52.40/boed (3) Unit cost ที่ US$31.5/boed (ไม่มีแหล่งมอนทาร่า ค่าบำรุงรักษาลดลง) และ (4) Eff tax rate 35%
นอกจากนี้ราคาหุ้นยังมี Valuation ยังน่าสนใจ มี P/BV ปี 2562 ที่ระดับ 1.17 เท่า ต่ำกว่าค่าเฉลี่ยที่ 1.76x upside เปิดกว้าง 20% นอกจากนี้ยังมี upside 19 บาท จากการประมูลบงกช-เอราวัณ
ขณะที่ราคาน้ามัน BRENT ขึ้นแรงกว่า +1.28% อยู่ที่ 59.51 เหรียญ/บาร์เรล จากมีความเป็นไปได้สูงขึ้นที่รัสเซียจะลดปริมาณการผลิตน้ำมัน หลังการเจรจากับโอเปค
ส่วน บล.เอเอสแอล ระบุในบทวิเคราะห์ว่า คาด PTTEP ราคาหุ้นจะกลับมาตอบรับเชิงบวกหลังราคาน้ำมันดิบกลับมาฟื้นตัว ตอบรับคำให้สัมภาษณ์ของรัฐมนตรีกระทรวงพลังงานรัสเซีย ที่เห็นด้วยกับการปรับลดกำลังผลิตร่วมกับกลุ่ม OPEC ในการประชุม OPEC+ สัปดาห์หน้า (6 ธ.ค.)
รวมถึงปัจจัยบวกที่จะเข้ามาในช่วงปลายปี 61 ในประเด็นการประมูลแหล่งบงกซ ซึ่งมองมีโอกาสสูงที่บริษัทจะชนะการประมูล และเข้ามาเป็น Upside ที่ชัดเจนในอนาคต มูลค่าเหมาะสมที่ 158 บาท (ASL Research // Upside 21%)